Diari Oficial de la Generalitat Valenciana


Sumari del DOGV 4018, del 11-06-2001 (2001/5290)

ORDRE de 2 de maig de 2001, de la Conselleria de Justícia i Administracions Públiques, per la qual s'aprova la creació, classificació i exempció de l'obligació de mantenir el lloc de secretaria de la Mancomunitat de Serveis de Beneixama, el Camp de Mirra i Cañada.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4018

Data del DOGV
:   11-06-2001

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2001/5290


Data del document
:   02-05-2001

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Camp de Mirra, el
    * Beneixama
    * Cañada
    * professió administrativa
    * administració local
    * associació de municipis

ORDRE de 2 de maig de 2001, de la Conselleria de Justícia i Administracions Públiques, per la qual s'aprova la creació, classificació i exempció de l'obligació de mantenir el lloc de secretaria de la Mancomunitat de Serveis de Beneixama, el Camp de Mirra i Cañada. [2001/X5290]
  
El ple de la Mancomunitat de Serveis de Beneixama, el Camp de Mirra i Cañada, en la sessió del dia 7 de novembre de 2000, va acordar sol·licitar de la Conselleria de Justícia i Administracions Públiques la creació del lloc de treball de secretaria i la seua classificació en classe tercera, reservat a funcionaris de la subescala de Secretaria'Intervenció.
  
Igualment, en el mateix acord plenari va sol·licitar-se la instrucció de l'expedient corresponent d'exempció del manteniment del lloc en atenció als escassos recursos econòmics de la Mancomunitat i que les funcions siguen exercides per un funcionari d'Administració local amb habilitació de caràcter nacional d'algun dels municipis que la integren, mitjançant el sistema d'acumulació.
  
La Diputació Provincial d'Alacant ha emés informe favorable a l'exempció sol·licitada mitjançant acord adoptat en sessió de data 8 de febrer de 2001.
  
L'expedient ha sigut tramitat conforme a les prescripcions legals.
  
De conformitat amb el que estableixden els articles 5, ap. 1 i 2, i 17 del Decret 159/1997, de 29 d'abril, del Govern Valencià, pel qual s'aprova el Reglament regulador de competències de la Generalitat Valenciana relatives als funcionaris d'Administració local amb habilitació de caràcter nacional, fent ús de les competències atribuïdes en l'article 2 a) i c) d'aquest text legal,
  
ORDENE
  
1. Crear el lloc de secretaria de la Mancomunitat de Serveis de Beneixama, el Camp de Mirra i Cañada i classificar-lo en classe tercera, la provisió del qual queda reservada a funcionaris d'Administració local amb habilitació de caràcter nacional, de la subescala de Secretaria'Intervenció.
  
2. Eximir la Mancomunitat de Serveis de Beneixama, el Camp de Mirra i Cañada de l'obligació de mantenir el lloc de Secretaria. Les funcions reservades al dit lloc seran exercides per un funcionari d'Administració local amb habilitació de caràcter nacional d'algun dels municipis que la integren, mitjançant el sistema d'acumulació.
  
Contra aquesta ordre que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptat des de l'endemà de la publicació.
  
Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 2 de maig de 2001
  
El conseller de Justícia i Administracions Públiques